BCPG เพิ่มทุน 1.3 พันล้านหุ้น ขาย RO-PP หุ้นละ 11.50 บ. ระดมเงินลงทุนโรงไฟฟ้า
BCPG เพิ่มทุน 1.3 พันล้านหุ้น ขาย RO-PP หุ้นละ 11.50 บ. ระดมเงินลงทุนโรงไฟฟ้า
21 ส.ค. 2563

บริษัท บีซีพีจี จำกัด (มหาชน) หรือ BCPG เปิดเผยว่า บริษัทเตรียมเพิ่มทุน 1.3 พันล้านหุ้น เสนอขายผู้ถือหุ้นเดิมตามสัดส่วน (RO) 8:1 ที่หุ้นละ 11.50 บาท พร้อมแถมวอร์แรนต์ และเสนอขายนักลงทุนในวงจำกัด (PP) ซึ่งรวมถึง Pilgrim Partners Asia (Pte.) Ltd. และ Capital Asia Investments Pte. Ltd. ที่ราคาหุ้นละ 11.50 บาท พร้อมแถมวอร์แรนต์ ระดมเงินรองรับการขยายธุรกิจ ทั้งการชำระคืนเงินกู้ และการเข้าซื้อโรงไฟฟ้า
โดยในช่วงปี 63-66 มีแผนใช้เงินลงทุนรวม 10,350 ล้านบาท ส่วนใหญ่ใช้โรงลงทุนโรงไฟฟ้าพลังงานลมในลาว 600 เมกะวัตต์ (MW) และรองรับการลงทุนโครงการโรงไฟฟ้าทั้งในและต่างประเทศ ในอนาคต
ทั้งนี้ BCPG แจ้งว่าที่ประชุมคณะกรรมการบริษัทเมื่อวานนี้ (20 ส.ค.) มีมติอนุมัติและเห็นชอบให้เสนอต่อที่ประชุมวิสามัญผู้ถือหุ้นครั้งที่ 1/2563 ที่จะมีขึ้นในวันที่ 7 ต.ค.นี้ พิจารณาอนุมัติการเพิ่มทุนจดทะเบียนเป็น 16,508.5 ล้านบาท จากเดิม 10,000 ล้านบาท โดยออกหุ้นใหม่ 1,301.7 ล้านหุ้น พาร์หุ้นละ 5 บาท จัดสรรให้กับ
สำหรับวัตถุประสงค์การเพิ่มทุนครั้งนี้ เพื่อใช้เป็นเงินทุนสำหรับการขยายธุรกิจผ่านการลงทุน พัฒนา หรือการเข้าซื้อโครงการโรงไฟฟ้าต่าง ๆ ตามแผนการลงทุนของบริษัท รวมถึงเพื่อชำระคืนเงินกู้ยืมบางส่วนแก่สถาบันการเงินที่เกิดจากการจัดหาเงินทุนในการเข้าซื้อโครงการโรงไฟฟ้าในช่วงที่ผ่านมา
ทั้งนี้ ในช่วงระหว่างปี 63-66 บริษัทมีแผนใช้เงินลงทุนรวม 10,350 ล้านบาท แบ่งเป็น การลงทุนในโครงการโรงไฟฟ้าพลังงานลม ขนาด 600 เมกะวัตต์ ในลาว วงเงิน 3,570 ล้านบาท ในช่วงปี 63-66 , การชำระคืนเงินกู้ยืมบางส่วนให้แก่สถาบันการเงิน สำหรับการเข้าซื้อโครงการโซลาร์ฟาร์ม 20 เมกะวัตต์ในไทย รวมถึงเงินลงทุนสำหรับการชำระค่าซื้อโครงการส่วนที่เหลือและเงินลงทุนเพื่อปรับปรุงประสิทธิภาพและการซ่อมบำรุงโครงการ วงเงิน 1,210 ล้านบาท ในช่วงปี 63-65 ,การชำระคืนเงินกู้ยืมบางส่วนให้แก่สถาบันการเงิน สำหรับการเข้าซื้อโครงการโรงไฟฟ้าพลังน้ำ Nam San 3A และ Nam San 3B ในลาว รวม 114 เมกะวัตต์ วงเงิน 1,870 ล้านบาท ภายในปี 63 และการลงทุนในโครงการโรงไฟฟ้าทั้งในและต่างประเทศในอนาคต วงเงิน 3,700 ล้านบาท ภายในปี 63-64
สำหรับโครงการโรงไฟฟ้าพลังงานลม 600 เมกะวัตต์ในลาวนั้น บริษัทคาดว่าโครงการจะต้องใช้เงินลงทุนทั้งหมดประมาณ 840 ล้านเหรียญสหรัฐ หรือราว 26,460 ล้านบาท ซึ่งเบื้องต้นคาดว่าแหล่งเงินทุนของโครงการจะมาจากกู้ยืม 70% และส่วนที่เหลือมาจากส่วนทุน ซึ่งคาดว่าจะเข้าลงทุนในโครงการดังกล่าวด้วยงบประมาณ 3,570 ล้านบาท ตามสัดส่วนการถือหุ้นที่อยู่ระดับ 45%
ด้าน บริษัท บางจาก คอร์ปอเรชั่น จำกัด (มหาชน) หรือ BCP แจ้งว่า ที่ประชุมคณะกรรมการบริษัทเมื่อวานนี้ มีมติสนับสนุนแผนการเพิ่มทุนจดทะเบียนของ BCPG ซึ่งบริษัทเป็นผู้ถือหุ้นใหญ่ โดยมีมติให้จองซื้อหุ้นเพิ่มทุนตามสัดส่วนที่ลงทุนใน BCPG และจองซื้อหุ้นเพิ่มทุนเกินกว่าสิทธิที่ตนมีอยู่ หากมีหุ้นสามัญเพิ่มทุนเหลือ โดยการใช้สิทธิดังกล่าวไม่ทำให้มีสัดส่วนการถือหุ้นใน BCPG เกิน 75% จึงไม่มีหน้าที่ต้องทำคำเสนอซื้อหุ้นทั้งหมดใน BCPG